stanford-oval/wikipedia huggingface dataset:
Harappa
Väkivalta ja sairaudet

Harappasta on löydetty ainakin kaksi hautausmaata. Niistä toinen on R-37 varsinaiselta Harappan kaudelta, ja toinen myöhäisharappalainen Kalmisto H. Kalmisto H:n  alemmassa 2-kerrostumassa hautaukset ovat ajalle tyypillisiä ruumis polvet koukussa-hautauksia. Mutta ylemmässä 1-kerrostumassa on polttohautauksia saviruukkuihin. Erään tutkimuksen mukaan noin 8 %:ssa Harappan hautausmaa R-37:sta löydetyistä kalloista oli noin 2450–2150 eaa. väkivallan merkkejä. Samana analyysin mukaan Harappan hajoamisvaiheessa 1900–1700 eaa. väkivalta kasvaa niin, että 40–50 % haudattujen miesten ja naisten kalloissa on jälkiä väkivallasta, ja 33–66 % lapsien. Lapset ja naiset olivat miehiä useammin väkivallan uhreja. Tämä saattaa viitata siihen, että yhteiskunta oli hajonnut ja heikoimmat joutuivat helpommin väkivallan uhreiksi. Harappasta on yhtä lailla löydetty merkkejä spitaalista ja tuberkuloosista.
Pinta-ala

3800–3200 1 ha
3200–2800 1,5 ha
2800–2600 32 ha
2600–2200 100 ha
2200–1900 150 ha, 23 500 asukasta, saattoi olla 35 000, ehkä 50 000
1900–1800 100 ha
1800–1500 8 ha
Aiheesta muualla

Harappa
Hilander-TV

| Hilander-TV |
| --- | --- |
 DVD-julkaisun kansi.
Tyyli:  sketsisarja, komedia
Kestoaika:  23 minuuttia
Luoja(t):  Heikki Hilander
Pääosissa:  Heikki Hilander Mikko Kouki Pirjo Lonka Tuukka Huttunen
Alkuperämaa:   Suomi
Alkuperäiskieli:  suomi
Verkko:  Yle TV2
Esitetty:  2010-09-066. syyskuuta 2010 – 2010-12-1313. joulukuuta 2010
Tuotantokausia:  1
Jaksoja:  14
Tuotanto
Tuottaja(t):  Marko Talli
Vastaava(t) tuottaja(t):  Olli Haikka
Ohjaaja(t):  Marko Talli
Käsikirjoittaja(t):  Heikki Hilander Paula Noronen Marko Talli Osku Valve
Leikkaaja(t):  Jussi Rautaniemi
Lavastaja(t):  Skyrocket
Kuvaaja(t):  Timo Teräväinen
Tuotantoyhtiö(t):  Filmiteollisuus Fine
Aiheesta muualla
IMDb 
Hilander-TV on Yle TV2:n esittämä ja Filmiteollisuus Finen tuottama 14-osainen viihdesarja, jonka pääosassa on Heikki Hilander. Sarjan ensimmäinen jakso nähtiin 6. syyskuuta 2010. Hilanderin lisäksi sarjassa näyttelevät Mikko Kouki, Pirjo Lonka ja Tuukka Huttunen.
Jaksot

| Jakso | Nimi | Ensiesitys |
| --- | --- | --- |
| 1. | Tarja Halonen treenaa Alex Stubbin suohon | 6. syyskuuta 2010 |
| 2. | Hiihtopoliisi on ystävä | 13. syyskuuta 2010 |
| 3. | Osta Vesku Loirilta erakkoretki, saat kompassin kaupan päälle | 20. syyskuuta 2010 |
| 4. | Mikko "Mannerheim" Nousiainen keittiössä Renny "Kathy" Harlinin kanssa | 27. syyskuuta 2010 |
| 5. | Litmanen loukkaantuu henkisesti | 4. lokakuuta 2010 |
| 6. | Tohtori Kimittäjä laittaa yläpään kuntoon | 11. lokakuuta 2010 |
| 7. | Ilmastonmuutosuutiset | 18. lokakuuta 2010 |
| 8. | Miten Karpon näköinen mies selviää poliisista? | 25. lokakuuta 2010 |
| 9. | Osterix ja Abelix maahanmuuttajina Turussa | 1. marraskuuta 2010 |
| 10. | Hilander-TV:ssä on digattavan hyvä soundi | 8. marraskuuta 2010 |
| 11. | Ari Nokkosella on polttavaa asiaa | 15. marraskuuta 2010 |
| 12. | Tarja Halosen linnanjuhlat | 22. marraskuuta 2010 |
| 13. | Dui, dui, dui | 29. marraskuuta 2010 |
| 14. | Kauneimmat sketsit toiveuusintana | 13. joulukuuta 2010 |
Härkäjärvi (Enontekiö)

| Härkäjärvi Heargejávri |
| --- | --- |
Valtiot:  Suomi
Paikkakunta:  Enontekiö
Koordinaatit:  68°42′07″N, 22°41′32″E
Vesistöalue ja valuma-alueen tietoja
Laskujoki:  Fávrrosjohka
Järvinumero:  00.000.1.005 
Mittaustietoja
Pinnankorkeus:  485,5 m
Rantaviiva:  2,37 km
Pinta-ala:  0,2067 km²
 fiHärkäjärvi 
Härkäjärvi (pohjoissaameksi Heargejávri) on Alattio-Koutokeinojoen vesistöön kuuluva järvi lähellä Norjan rajaa Enontekiöllä Suomessa. Järven pinta-ala on 20,67 hehtaaria, rantaviivan pituus 2,37  km ja korkeus merenpinnasta 485,5 metriä. Järvi kuuluu Alattiojoen sivujoen Fávrrosjohkan valuma-alueeseen.
Herbert Morrison (toimittaja)

| Herbert Morrison> Henkilötiedot |
| --- | --- |
Syntynyt: 14. toukokuuta 1905 Scottdale, Pennsylvania
Kuollut: 10. tammikuuta 1989 (83 vuotta)
Kansalaisuus:   Yhdysvallat
Ammatti:  radiotoimittaja
Herbert Morrison (14. toukokuuta 1905–10. tammikuuta 1989) oli yhdysvaltalainen radioselostaja, jonka värikäs, tunteiden kyllästämä lähetys ilmalaiva LZ 129 Hindenburgin tuhosta 6. toukokuuta 1937 on jäänyt viestinnän historiaan. Radiolähetys tallennettiin pikalevylle ja se lähetettiin valtakunnallisesti seuraavana päivänä.
»Se syöksyy alas. Kauhea onnettomuus. Hyvä jumala...siirtykää pois tieltä. Se puhkeaa liekkeihin ja sortuu kiinnitysmaston päälle. Varmasti kaikki ovat yhtä mieltä siitä, että tämä on hirvittävää, pahimpia maailmaa kohdanneita onnettomuuksia. Aijai, liekit nuolevat taivasta 120–150 metrin korkeudelle, kauhea onnettomuus, hyvät kuuntelijat. Savua ja liekkejä nyt, ja runko putoaa maahan, ei ihan osunut mastoon. Voi ihmissukua ja matkustajia!» 
()
Äänitiedostojen kuunteluohjeet
Onnettomuusselostuksen aikaan Morrison työskenteli chicagolaiselle WLS-radioasemalle. Hän palveli myöhemmin ilmavoimissa (USAAF) toisen maailmansodan aikana ja toimi pittsburghilaisen televisiokanavan WTAE-TV:n ensimmäisenä uutispäällikkönä.
Aiheesta muualla

otr.com: Radio Days - Hindenburg, sivulla myös äänitallenne radiolähetyksestä (Arkistoitu – Internet Archive) (englanniksi)
Ihmisoikeudet Palestiinassa

Ihmisoikeudet Palestiinassa viittaa ihmisoikeuksiin Länsirannassa ja Gazan kaistalla Palestiinassa.
Amnesty International kertoi siviilien pidätysten ja vangitsemisten ilman syytteitä kohdistuvan useimmiten poliittisiin toisinajattelijoihin. Amnestyn mukaan Palestiinalaishallinnon harjoittama "vankien kidutus on laajamittaista. Seitsemän vankia kuoli [kyseisenä vuonna]. Laittomat tappamiset, mahdollisesti oikeudettomat teloitukset, jatkuvat."
Arabien ihmisoikeusjärjestö raportoi, että vuosina 2007–2011 palestiinalaishallinto vangitsi 13 271 palestiinalaista ja kidutti 96 prosenttia heistä, mihin kuusi kuoli. Vangituista 15,3 % oli naisia ja 11,3 % vanhuksia.
Homoseksuaalien oikeusjärjestön mukaan Palestiinalaishallinto käyttää yleensä homojen vainon tekosyynä näiden leimaamista kollaboraattoreiksi, mutta myös homoseksuaalisuudesta tuomittuja on teloitettu. Gazan kaista on julistanut homoseksuaalisuudesta kuolemanrangaistuksen.
Hamasin itsemääräämislait ovat miltei täysin šariasta, mikä syrjii pahasti naisia perheväkivallan, perinnöissä, avioliitoissa ja eroissa. Raiskaukset, perheväkivalta ja "kunniamurhat" ovat yleisiä ja ne jätetään usein rankaisematta.
Palestiinan tunnustaneet valtiot   Palestiinan erikoisedustusto   Palestiinan edustusto   Palestiinan tunnustamattomat valtiot
Demokratia ja kansalaisoikeudet

| Maa | Sijaluku  1>  = paras | Taso  korkea on parempi | Luokka  Täysi demokratia (8,01–10), Puutteellinen demokratia (6,01–8), Sekamuotoinen hallinto (4,01–6), Autoritaarinen hallinto (0,00–4) |
| --- | --- | --- | --- |
|  Palestiina | 110 | 3,86 | Autoritaarinen hallinto |
|  Syyria | 163 | 1,43 | Autoritaarinen hallinto |
|  Jordan | 122 | 3,17 | Autoritaarinen hallinto |
|  Egypti | 131 | 2,93 | Autoritaarinen hallinto |
|  Israel | 29 | 7,93 | Puutteellinen demokratia |
Freedom Housen vuosittainen tutkimus Freedom in the World 2001-2002 raportoi, että kansalaisoikeudet heikkenivät koska Palestiinan turvallisuusviranomaiset ampuivat palestiinalaisia siviilejä kuoliaiksi; palestiinalaishallinnon tekemät väitettyjen kollaboraattorien summittaiset oikeudenkäynnit ja teloitukset; asejoukkojen tekemät laittomat kollaboraattoriepäiltyjen surmat ja se, että palestiinalaisnuoria yllytetään ilmeisen virallisesti Israelin sotilaiden kimppuun vaaralle altteiksi.
Palestinian Human Rights Monitoring Group [palestiinan parlamentaarikkojen ym. vuonna 1996 perustama ihmisoikeusjärjestö] raportoi "päivittäisiä yhteenottoja poliittisten ryhmien, perheiden ja kaupunkien välillä ... Nämä jaot ovat al Aqsan Intifadan aikana johtaneet kiihtyvän väkivaltaiseen "Intrafadaan".
Freedom Housen vuoden 2014 raportin mukaan Gazan demokraattisuus 7 eli huonoin mahdollinen, yksilönvapaus 6,5 ja kansalaisvapaudet 6 (toiseksi huonoin; 1 on paras). Gazan hallinnolla ei ole minkäänlaista demokraattista mandaattia. Kauden 2006-2010 jälkeen ei ole valittu uutta parlamenttia. Lehdistönvapauden ja muiden kansalaisvapauksien rajoitukset jatkuivat. Vuoden 2007 välirikon jälkeen Gaza on ollut käytännössä Hamasin yksipuoluevaltio, jossa Fatah on laajalti tukahdutettu ja pienempien ryhmien kohtelu vaihtelee. Oppositiopuolueita näkee julkisesti vähän tai ei lainkaan. Toukokuussa 2011 Hamas ja Fatah sopivat vaalien järjestämisestä, mutta neuvottelut toteuttamisesta ajautuivat umpikujaan. Myös Israelin toiminta on vaikeuttanut asiaa.
Vangitsemiset ja kidutus

Amnesty Internationalin lukuisat raportit kertovat hallinnon tekemistä siviilien pidätyksistä ja vangitsemisista ilman syytteitä. Nämä kohdistuivat lähinnä poliittisiin toisinajattelijoihin. Amnestyn mukaan Palestiinalaishallinnon harjoittama "vankien kidutus on laajamittaista. Seitsemän vankia kuoli [kyseisenä vuonna]. Laittomat tappamiset, mahdollisesti oikeudettomat teloitukset, jatkuvat."
Gazassa Laillisuusperiaate ei toimi lainkaan. Hamasin turvallisuus- ja asejoukot harjoittavat mielivaltaisia pidätyksiä ja vangitsemisia, ja vankeja ja epäiltyjä kidutetaan. Palestiinan ihmisoikeuskomissiota on kielletty tulemasta Hamasin vankiloihin ja pidätyskeskuksiin.
Joulukuussa 2012 Arab Organization for Human Rights (AOHR, Arabien ihmisoikeusjärjestö) syytti raportissaan palestiinalaishallintoa "epäinhimillisistä käytännöistä ja ihmisoikeusrikkomuksista" palestiinalaissiviilejä kohtaan. AOHR:n mukaan vuosina 2007-2011 palestiinalaishallinto vangitsi 13 271 palestiinalaista ja kidutti 96 %:a heistä, mihin 6 kuoli. Vangituista 15,3 % oli naisia ja 11,3 % vanhuksia. Ottaessaan palestiinalaisia kiinni hallinnon joukot hyökkäilivät yliopistoihin ja sairaaloihin ja varastivat näiden laitteistoa ja henkilökunnan rahoja.
AOHR on myös syyttänyt Israelia palestiinalaisten vangitsemisesta ja kiduttamisesta.
Kuolemantuomio

Kuolemantuomio on Palestiinassa laillista. Human Rights Watch tuomitsi 14-vuotiaana tehdystä rikoksesta epäillyn teloittamisen.
Human Rights Watchin mukaan osa Hamasin antamista kuolemantuomioista perustui kiduttamalla saatuihin tietoihin tai tuli alaikäisenä tehdyistä teoista. Israel on surmannut palestiinalaisia väittäen näitä terroristijohtajiksi. Vuonna 2012 Hamas ampui yli 2000 rakettia Israeliin mutta alle 50 vuonna 2013.
Naisten asema ja itsemääräämisoikeus

Hamasin itsemääräämislait ovat miltei täysin šariasta, mikä syrjii pahasti naisia perheväkivallan, perinnöissä, avioliitoissa ja eroissa. Raiskaukset, perheväkivalta ja "kunniamurhat" ovat yleisiä ja ne jätetään usein rankaisematta. Hallinto on kieltänyt naisilta housut ja vaatinut käyttämään hijabia julkisissa rakennuksissa, joskaan määräyksiä ei aina valvota. YK perui maaliskuun 2013 maratonin Hamasin kiellettyä naisia osallistumasta.
Huhtikuussa 2014 Hamas sääti lain yli 8-vuotiaiden tyttöjen ja poikien kouluttamisesta erillään toisistaan.
Homoseksuaalien asema

PLO:n suurlähettiläs Maen Areikat kieltäytyi kertomasta Washingtonissa, sietäisikö palestiinalaishallinto homoseksuaaleja.
Gazan kaista on julistanut homoseksuaalisuudesta kuolemanrangaistuksen. Hamasin perustaja Mahmoud Zahar on sanonut: "Te Lännessä ette elä kuin ihmiset. Ette edes elä kuin eläimet. Hyväksytte homoseksuaalisuuden. Ja nyt arvostelette meitä?"
Homoseksuaalien oikeusjärjestön Shaul Ganon kertoo Palestiinalaishallinnon yleensä käyttävän homojen vainon tekosyynä näiden leimaamista kollaboraattoreiksi "mutta tiedän kaksi tapausta viimeisten kolmen vuoden ajalta, joissa teloitettuja oli oikeudessä syytetty avoimesti nimenomaan homoseksuaalisuudesta." Ganonin mukaan palestiinalaishallinto vetoaa käytännöissään islamilaiseen lakiin.
Arviolta 300 palestiinalaishomoseksuaalia on ylittänyt rajan salaa ja elää Israelissa, koska he kokevat olevansa siellä paremmassa turvassa, vaikka he voivat jäädä kiinni ja tulla vihollisalueen asukkaina palautetuiksi Palestiinaan.
Uskonnonvapaus

Hamasin tavoite on islamilaisen valtion perustaminen.
Hallinto pakottaa noudattamaan ortodoksisia sunni-islamilaisia tapoja ja pukeutumista ja vainoaa muissa kuin Hamasin moskeijoissa käyviä sekä kristittyjä, joskin väkivaltaisia hyökkäyksiä oli ennen enemmän.
Huhtikuussa 2006 johtavat muslimijärjestöt ja kunnanjohto Länsirannan Qalqiliya-kaupungissa vaati sisäministeriötä sulkemaan NMKY:n (YMCA) muka lähetystyön tekemisen vuoksi. NMKY:n johtaja kielsi lähetystyön ja sanoi olevansa tarjoamassa talousapua, liikuntamahdollisuuksia ja koulutusta sekä muistutti työllistävänsä useita muslimeja ja rahoittavansa muslimienemmistöistä jalkapalloseuraa. Muslimijohto uhkasi järjestöä väkivallalla ja sanoi, ettei sitä tarvita, koska kaupungissa on niin vähän kristittyjä. Imaami puhui asiasta perjantairukousten aikana ja seuraavana päivänä NMKY:hyn heitettiin Molotovin cocktaileja. Syyskuussa 2006 paikallisjohto antoi NMKY:lle viimeisen varoituksen. 11.9.2006 rakennukseen murtauduttiin ja paikallishallinnon sekä Hamasin ja Islamilaisen Jihadin jäsenet polttivat sitä.
Esimerkiksi vuonna 2007 Länsirannassa ja Gazassa hyökkäiltiin, räjäytettiin ja tuhottiin nettikahviloita, kirkkojen kirjastoja, ja amerikkalaisia kouluja.
Yhdysvaltojen sisäministeriön raportin mukaan islamista kristinuskoon kääntyneitä on vainottu, pahoinpidelty ja uhkailtu, eikä hallinto ryhtynyt mihinkään toimiin vainoojia vastaan.
Senaattori Connie Mackin kertoi senaatissa kristityksi kääntyneestä, jota syytettiin valheellisesti maan myymisestä juutalaisille, joka pidätettiin, hakattiin ja kidutettiin, ja jota pidettiin vankeudessa kahdeksan kuukautta ilman oikeudenkäyntiä. Perhe sai hänet vapaaksi lainaamalla tuhansia dollareita lahjuksiin, mutta hänen isäänsä pidetään yhä vankina, arvelun mukaan vaitiolon varmistamiseksi asiassa.
Kehitysapu

Ihmisoikeus- ja apujärjestöt valittavat Hamasin kontrolloivan lähes täysin avun jakamista Gazassa ja jakavan sen poliittisin kriteerein vähällä tai olemattomalla läpinäkyvyydellä, mikä tekee korruption helpoksi.
Sananvapaus

Amnestyn mukaan palestiinalaishallinto käyttää yhä toistuvasti kohtuutonta ja perusteetonta väkivaltaa rauhanomaisia mielenosoittajia kohtaan, mm. hakkaa pampuin ja lyö, ja jättää tekijät seurauksitta. Poliisi syyllistyy myös surmiin.
Aktivistien mukaan palestiinalaishallintoa arvostelevia kirjoittajien vaino on kovenemassa. Advancing Human Rights -järjestön johtaja David Keyes sanoi vuonna 2013, että 26-vuotias palestiinalaisaktivisti Anas Awwad tuomittiin Länsirannalla vuodeksi vankilaan Facebook-kirjoituksestaan presidentti Mahmud Abbasia vastaan.
Keyesin mukaan palestiinalaisbloggari Jamal Abu Rihan pidätettiin vuonna 2012, koska hän oli aloittanut Facebook-kampanjan "Ihmiset haluavat lopettaa korruption".
Länsirannan yliopiston lehtori Ismat Abdul-Khaleq pidätettiin huhtikuussa 2012 Abbasin arvostelusta Facebookissa.
Sitten palestiinalaishallinnon agentit pidättivät Tarek Khamisin, joka työskentelee uutistoimistolle Palestinian Zaman Press, koska hän arvosteli sitä, miten hallinto kohteli rouva Abdul-Khaleqia ja vainosi Länsirannan journalisteja.
Radioaseman johtaja George Canawati ja journalisti Rami Samar vangittiin palestiinalaishallinnon arvostelemisesta Facebookissa.
Al Jazeeran kertoi Jeninin Marttyyrien Prikaatin uhanneen surmata ministeri Nabil Shaathin, jos tämä osallistuisi samaan italialaiseen konferenssiin kuin Israelin ulkoministeri.
Entinen ministeri Nabil Amar ammuttiin hänen arvosteltuaan Arafatia ja vaadittuaan uudistuksia.
Hamas kielsi kaikki journalistit, jotka olivat saaneet Palestiinalaishallinnon valtuutuksen. Vuonna 2011 Hamas lupasi viimein sallia kolme lehteä, mutta tätä ei ainakaan pariin vuoteen tapahtunut. Bloggaus ja vastaava on kuitenkin lisääntynyt. Marraskuun 2012 suuroperaatiossa Israelin ilmavoimien hyökkäys surmasi myös kaksi valokuvaajaa lehdistöautossa ja muutenkin Israel vastasi yli puolesta vuoden 2012 rikkomuksista mutta vuonna 2013 Hamas oli vastuussa kaikista 50 lehdistönvapauden rikkomuksesta. Näitä olivat pidätykset, vangitsemiset ja uhkailut, jotka usein kohdistuivat Egyptistä poliittisia mielipiteitä esittäneisiin toimittajiin.
Palestiinalaishallinnon turvallisuusjoukot ja asejoukot ovat surmanneet ja haavoittaneet palestiinalaisia journalisteja.
Palestiinalainen päätoimittaja Abdullah Issa vangittiin heinäkuussa 2006 hänen julkaistua artikkelin siitä, miten ulkoministeri Mahmoud Zaharilta varastettiin 400 000 dollaria Kuwaitissa. Artikkeli nosti esiin Hamasin johtajien suuret käteisvarat palestiinalaisten kärsiessä köyhyydestä. Asia julkaistiin muualla arabimedioissa. Issa kertoi naamioitujen asemiesten hyökkäyksistä ja häneen ja henkilökuntaan kohdistetuista tappouhkauksista.
Lokakuussa 2012 Palestiinan journalistiliitto vetosi hallintoa vapauttamaan Länsirannalla pidättämänsä palestiinalaisjournalistit ja varoitti lehdistönvapauden heikentyneen vakavasti. Falasteen-lehden toimittaja Walid Khaled aloitti syömälakon syyskuussa ja tuomari määräsi hänet vapautettavaksi, mutta hallinto ei silti vapauttanut. Hallinnon mukaan näitä toimittajia epäiltiin Hamas-yhteyksistä.
Yhdistymis- ja järjestäytymisvapaus

Vuodesta 2008 Hamas on heikentänyt yhdistäytymis- ja järjestäytymisvapautta. Turvallisuusjoukot hajottavat väkivaltaisesti Fatahin ja muiden ryhmien luvattomia kokoontumisia. Syyskuussa 2012 Bureijin pakolaisleirillä oli poikkeuksellisesti 500 hengen mielenosoitus, jossa kolmivuotiaan pojan kuoleman jälkeen vaadittiin Hamasin kukistamista. Hamasin joukot hajottivat mielenosoituksen nopeasti.
Vuosien 2007–2009 jälkeen Hamas on lakkauttanut monia kansalaisjärjestöjä poliittisista syistä ja rajoittanut niiden avustusjärjestöjen toimintaa, jotka eivät alistu sen määräyksiin.
Palestiinan ammattiliittojen yleisliitto (PGFTU) PGFTU väittää edustavansa kaikkia palestiinalaisia työläisiä mutta on nivottu hallintoon ja kilpailevat liitot väittävät sen olevan Fatahin hallussa ja sisäisesti epädemokraattinen. Democracy and Workers' Rights Center (DWRC) -järjestön mukaan vaaleja ei ole ollut vuoden 1981 jälkeen.
Syytöksiä ovat tukeneet tutkijat Joost Hiltermann, Nina Sovich ja Sos Nissen, joiden mukaan PGFTU on poliittisesti dominoitu eikä edusta työntekijöitä.
Vuonna 2007 DWRC organisoi 50 000 työntekijän riippumattoman ammattiliiton. PGFTU ilmiantoi sen ja DWRC:n turvallisuusviranomaisille väittäen näiden olevan Hamas-mielisiä.
Yhdistymis- ja järjestäytymisvapaus > Ammattiliitot

Suurimman ammattiliiton Palestinian General Federation of Trade Unions toimintaa on pahasti rajoitettu, ja Hamasin asejoukot ottivat sen Gazan toimistot haltuunsa. Silti useita riippumattomia ammattiliittoja toimii yhä, ja hallinnon työntekijät ovat lakkoilleet Hamasia vastaan.
Koulutus

Hamas on ottanut haltuunsa oppilaitokset YK:n kouluja lukuun ottamatta. Vuoden 2009 opettajien lakon jälkeen moni lakkolainen korvattiin Hamasin kanssa liitossa olevilla opettajilla. Human Rights Watchin mukaan "moraalittomia" romaaneja on takavarikoitu yliopistoista ynnä muuta. Egyptin ja Israelin saarto rajoittaa koulutarvikkeiden saantia.
Siviilikohteiden altistaminen sotatoimille

Marraskuussa 2006 Hamasin radiovetoomus sai 50 palestiinalaisnaista ihmiskilviksi palestiinalaisten asemiesten ympärille, ja kaksi naisista kuoli. Samassa kuussa myös mm. komentaja  Mohammedweil Baroud kutsui siviilejä kilviksi kotiinsa, kun Israelin armeija oli hyökkäämässä siihen, ja myös moskeijoissa kehotettiin vastaavaan. Ihmisoikeusjärjestö Human Rights Watch on tuominnut vastaavat Hamasin teot sanoen: "Ei ole mitään tekosyytä kutsua siviilejä tulevan hyökkäyksen kohteeseen".
Hakam Balawi on sanonut: "On kiellettyä ampua raketteja tai ammuskella aseilla kodeista, ja on Palestiinan korkein etu, että tätä ei rikota, koska siitä seuraa miehitysarmeijan barbaarinen kosto, ja kansalaiset eivät hyväksy sellaista ammuskelua. Ne, jotka niin tekevät, ovat tyetty ryhmä, joka ei edusta kansaa ja kansakuntaa."
29.2.2008 Hamasin parlamentaarikko Fathi Hammad puolusti ihmiskilpikäytäntöä sanoen: "Me haluamme kuolemaa kuten te haluatte elämää."
Siviilit ovat myös vastustaneet rakettien ampumista kotiensa luota Israeliin. Kun 23.7.2004 eräs perhe yritti estää Al-Aqsan Marttyyrien Prikaatin raketin laukaisualustan sijoittamista kotinsa luokse, prikaati ampui perheen pojan ja haavoitti viittä muuta.
Henrik Cederlöf

| Henrik Cederlöf |
| --- | --- |
 Henrik Cederlöf.
Henkilötiedot
Koko nimi:  Henrik Vilhelm Cederlöf
Syntynyt: 10. tammikuuta 1922 Helsinki
Kuollut: 4. syyskuuta 2015 (93 vuotta) Tammisaari
Ammatti:  rehtori ja kirjailija
Kirjailija
Äidinkieli: ruotsi
Tuotannon kieli: ruotsi
Tyylilajit:  tietokirjallisuus
Palkinnot
 Svenska kulturfondenin palkinto 1981  Axel Olof Freudenthal -mitali 2007 
Aiheesta muualla
Löydä lisää kirjailijoitaKirjallisuuden teemasivulta
Henrik Vilhelm Cederlöf (10. tammikuuta 1922 Helsinki – 4. syyskuuta 2015 Tammisaari) oli suomalainen filosofian tohtori, rehtori ja ruotsin kielellä kirjoittanut kirjailija.
Ura

Cederlöfin vanhemmat olivat professori Johannes Cederlöf ja Inez Louise Sjöbring. Hän pääsi ylioppilaaksi 1941 Länsi-Uudenmaan yhteislyseosta Tammisaaressa ja valmistui Åbo Akademista filosofian maisteriksi 1948, lisensiaatiksi 1966 ja tohtoriksi 1968.
Cederlöf oli Västra Nyland -lehden toimittajana 1948–1953 ja Radio Västnylandin ohjelmapäällikkönä 1950–1968. Hän oli Tammisaaren opettajaseminaarin englannin kielen ja historian opettajana 1952–1958 ja äidinkielen lehtorina ja rehtorina Tammisaaren yhteislyseossa 1974–1976. Viimeksi Cederlöf toimi Tammisaaren lukion rehtorina 1976–1985. Hän sai professorin arvonimen 1996.
Cederlöf kirjoitti kirjallisuushistoriallisia tutkielmia Runar Schildtistä ja Jonatan Reuterista. Hän kirjoitti myös Tammisaaren ja sen lähiseudun paikallishistoriaa käsitteleviä teoksia.
Cederlöf oli Tammisaaren kaupunginvaltuuston jäsen 1951–1988 ja kaupunginvaltuuston puheenjohtaja 1980–1988.